ÁRBORGIR FASTEIGNASALA kynnir í einkasölu ; 133,4 m 2 raðhús á einni hæð þar af er bílskúr 43,2 m 2 . Húsið er byggt árið 1974 og er klætt að utan með liggjandi timbri og bárujárn er á þaki . Að innan telur eignin anddyri , hol , eldhús , búr , stofu , baðherbergi og 3 svefnherbergi . Gólfefni eru ýmist flísar og dúkur . Eldri innrétting er í eldhúsi og baðherbergi . Úr stofu er útgengt á hellulagða stétt . Garðurinn er gróin og skjólsamur . Bílskúrinn er frístandandi og er mjög rúmgóður . í honum er steypt gólf og innkeyrsluhurð . Búið er að stúka af geymslu innst í honum . Staðsetning er mjög góð en húsið stendur í rólegri götu í grónu hverfi skammt frá skólum og íþróttamannvirkjum .